भाजपा में आंतरिक लोकतंत्र पर सवाल उठाते हुए पटोले कहते हैं. ‘भाजपा में बिल्कुल लोकतंत्र नहीं है. नरेंद्र मोदी और अमित शाह को सवाल सुनना पसंद नहीं है. पार्टी के नेता शत्रुघ्न सिन्हा, भोला सिंह को संसद के पटल तक पर बोलने नहीं दिया जाता. लोकसभा में चुने हुए कौन-कौन से सांसद बोलेंगे यह भी पार्टी बताती है. क्या वे संसद जनता के प्रतिनिधि नहीं है? इन्होंने पार्टी के वरिष्ठ नेता यशवंत सिन्हा का अपमान किया है. वे किसानों को लिए अनशन कर रहे हैं और सरकार को शर्म भी नहीं आती कि उनसे एक बार बात भी कर ले.’